Misty - Platforma robotike me sistem të hapur
Një kompani ka ndërtuar robotin ‘Misty’ me sistem të hapur që u mundëson hulumtuesve të krijojnë aftësi të ndryshme në programim.
Një kompani robotike shpreson të mundësojë praninë e robotëve në çdo shtëpi dhe biznes, duke përdorur një platformë që mund të programohet dhe përpunohet për një gamë të gjërë përdorimesh dhe përdoruesish. Korrespondetja e Zërit të Amerikës Deana Mitchell i hedh një vështrim një prej robotëve me përshtatshmëri më të madhe në botë të quajtur Misty. Nëse dyshoni se dikush po ju vjedh gjërat, Roboti Misty mund të jenë vëzhguesi juaj. Nëse dikush ka nevojë për ndihmë, Misty mund ta bëjë këtë. Ian Bernstein është me kompaninë MistyRobotics. Kompania ‘MistyRobotics’ thotë se produkti i saj ka një platformë të hapur dhe të përparuar që mund të programohet për t’iu përshtatur nevojave specifike. thotë Ian Bernstein me kompaninë MistyRobotics. Roboti mund të zgjasë duart për të kapur diçka apo të përdorë sende të tjera. Sensorë të ndryshëm e aftësojnë të njohë zërat dhe të lëvizë lehtësisht duke përdorur procesorë që përdoren për celularët. Roboti madje mund të programohet që të shkojë të karikohet në stacionin e posaçëm. Zoti Bernstein thotë se para robotit Misty ai krijoi Sphero, një top robotik të kontrolluar nga telefoni inteligjent. Po ashtu ai krijoi BB-8, bazuar në personazhin e filmit “Star Wars”, roboti më i shitur i kompanisë deri tani. “Përfundimisht gatimi, pastrimi dhe larja e rrobave si dhe ndihma por edhe prania e robotit si një mik i shtëpisë”, thotë Ian lidhur me synimet e programit të robotit Misty.